Document ID: 32010L0022

DIREKTIVA KOMISIJE 2010/22/EU
z dne 15. marca 2010
o spremembi direktiv Sveta 80/720/EGS, 86/298/EGS, 86/415/EGS in 87/402/EGS ter direktiv Evropskega parlamenta in Sveta 2000/25/ES in 2003/37/ES o homologaciji kmetijskih ali gozdarskih traktorjev zaradi prilagajanja tehničnemu napredku
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Direktive Sveta 80/720/EGS z dne 24. junija 1980 o približevanju zakonodaje držav članic o delovnem prostoru, dostopu do vozniškega prostora ter vratih in oknih kmetijskih ali gozdarskih traktorjev na kolesih (1) ter zlasti člena 3 Direktive,
ob upoštevanju Direktive Sveta 86/298/EGS z dne 26. maja 1986 o zadaj nameščenih varnostnih konstrukcijah pri prevrnitvi za ozkokolotečne kmetijske in gozdarske traktorje na kolesih (2) ter zlasti člena 12 Direktive,
ob upoštevanju Direktive Sveta 86/415/EGS z dne 24. julija 1986 o vgradnji, legi, delovanju in označevanju upravljal kmetijskih ali gozdarskih traktorjev na kolesih (3) ter zlasti člena 4 Direktive,
ob upoštevanju Direktive Sveta 87/402/EGS z dne 25. junija 1987 o varnostnih konstrukcijah pri prevrnitvi, vgrajenih pred voznikovim sedežem, na ozkokolotečnih kmetijskih in gozdarskih traktorjih na kolesih (4) ter zlasti člena 11 Direktive,
ob upoštevanju Direktive Evropskega parlamenta in Sveta 2000/25/ES z dne 22. maja 2000 o ukrepih, ki jih je treba sprejeti proti emisijam plinastih in trdnih onesnaževal iz motorjev, namenjenih za pogon kmetijskih ali gozdarskih traktorjev in spremembi Direktive Sveta 74/150/EGS (5), ter zlasti člena 7 Direktive,
ob upoštevanju Direktive Evropskega parlamenta in Sveta 2003/37/ES z dne 26. maja 2003 o homologaciji kmetijskih in gozdarskih traktorjev, njihovih priklopnikov in zamenljivih vlečenih strojev ter njihovih sistemov, sestavnih delov in samostojnih tehničnih enot in o razveljavitvi Direktive 74/150/EGS (6) ter zlasti člena 19(1)(a) in (b) Direktive,
ob upoštevanju naslednjega:
(1)
V Direktivi 80/720/EGS je primerno pojasniti, katera okna se lahko določijo kot zasilni izhodi.
(2)
V Direktivi 86/415/EGS je za izboljšanje varnosti traktorjev primerno opredeliti varnostne zahteve za zunanja upravljala priključne gredi.
(3)
V Direktivi 86/415/EGS je treba v skladu s standardoma ISO 3767-1:1996 in ISO 3767-2:1996 dovoliti uporabo slikovnih znakov kot simbolov za upravljala za prilagoditev standardov Skupnosti standardom, ki se uporabljajo za upravljala kmetijskih ali gozdarskih traktorjev na kolesih po svetu.
(4)
V Direktivi 2000/25/ES je treba določiti nekatere dodatne označbe za uskladitev z uvajanjem novih stopenj mejnih vrednosti (IIIA, IIIB in IV), ki so bile uvedene z Direktivo Komisije 2005/13/ES (7).
(5)
V Direktivi 2003/37/ES je treba zaradi večje jasnosti v nekatere točke z opisnih listov vključiti natančnejše besedilo.
(6)
V direktivah 2003/37/ES, 86/298/EGS in 87/402/EGS je treba ob upoštevanju dejstva, da je bil Sklep Sveta OECD C(2005) 1 nazadnje spremenjen s Sklepom C(2008) 128 iz oktobra 2008, ustrezno posodobiti sklicevanja na kodekse OECD. Zaradi pravne varnosti je treba v direktive vključiti ustrezno besedilo iz teh dokumentov OECD.
(7)
Direktive 80/720/EGS, 86/298/EGS, 86/415/EGS, 87/402/EGS, 2000/25/ES in 2003/37/ES je treba ustrezno spremeniti.
(8)
Ukrepi, določeni v tej direktivi, so v skladu z mnenjem odbora, ustanovljenega na podlagi člena 20(1) Direktive 2003/37/ES -
SPREJELA NASLEDNJO DIREKTIVO:
Člen 1
Spremembe Direktive 80/720/EGS
Direktiva 80/720/EGS se spremeni v skladu s Prilogo I k tej direktivi.
Člen 2
Sprememba Direktive 86/298/EGS
Direktiva 86/298/EGS se spremeni v skladu s Prilogo II k tej direktivi.
Člen 3
Sprememba Direktive 86/415/EGS
Direktiva 86/415/EGS se spremeni v skladu s Prilogo III k tej direktivi.
Člen 4
Sprememba Direktive 87/402/EGS
Direktiva 87/402/EGS se spremeni v skladu s Prilogo IV k tej direktivi.
Člen 5
Sprememba Direktive 2000/25/ES
Direktiva 2000/25/ES se spremeni v skladu s Prilogo V k tej direktivi.
Člen 6
Sprememba Direktive 2003/37/ES
Direktiva 2003/37/ES se spremeni:
1.
v členu 12(4) se besedi „test bulletin“ nadomestita s „test report“.
[zadeva le angleško različico];
2.
prilogi I in II se spremenita v skladu s Prilogo VI k tej Direktivi.
Člen 7
Prenos
1. Države članice sprejmejo in objavijo zakone in druge predpise, potrebne za uskladitev s to direktivo, najpozneje do 30. aprila 2011. Komisiji takoj sporočijo besedilo navedenih predpisov.
Navedene predpise uporabljajo od 1. maja 2011, razen člena 5, ki ga uporabljajo od datuma začetka veljavnosti te direktive.
Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
2. Države članice predložijo Komisiji besedila temeljnih predpisov nacionalne zakonodaje, sprejetih na področju, ki ga ureja ta direktiva.
Člen 8
Začetek veljavnosti
Ta direktiva začne veljati dvajseti dan po objavi v Uradnem listu Evropske unije.
Člen 9
Naslovniki
Ta direktiva je naslovljena na države članice.
V Bruslju, 15. marca 2010

Labels: 7
8
6